**นารี ตัณฑเสถียร** ชื่อเล่น **เปี้ยก** เป็นอัยการสูงสุดของไทยคนที่ 17 นับเป็นหญิงคนแรกที่ดำรงตำแหน่งดังกล่าว

ตลอดชีวิตการทำงาน เธอมีบทบาทและความเชี่ยวชาญโดดเด่นทางกฎหมายในด้านสัญญาจ้างและสัญญาร่วมลงทุน พลังงาน และการค้าระหว่างประเทศ

ประวัติ
-------

นารีสำเร็จการศึกษานิติศาสตรบัณฑิต รุ่นที่ 19 จากจุฬาลงกรณ์มหาวิทยาลัย และเนติบัณฑิตไทย พร้อมปริญญาโทด้านกฎหมายเปรียบเทียบ Howard University, Washington DC, USA ปริญญาโทด้านกฎหมายระหว่างประเทศ American University, Washington DC, USA และปริญญาโทด้านกฎหมายการให้ความร่วมมือทางอาญาระหว่างประเทศ Vrije Unversity of Brussel, Belgium (ทุนรัฐบาลเบลเยียม)

การทำงาน
--------

เธอเริ่มทำงานปี พ.ศ. 2528 ในสำนักงานคดีอาญาธนบุรี สำนักงานคดีอาญา สำนักงานอัยการสูงสุด และสำนักงานที่ปรึกษากฎหมาย โดยทำหน้าที่ให้คำปรึกษากฎหมายแก่หน่วยงานภาครัฐ และเจรจา ตรวจร่างสัญญาภาครัฐ นอกจากนี้ นางสาวนารียังเคยดำรงตำแหน่งเลขานุการอัยการสูงสุด ในช่วงการดำรงตำแหน่งของตระกูล วินิจนัยภาค อดีตอัยการสูงสุด และได้รับเลือกเป็นคณะกรรมการข้าราชการอัยการผู้ทรงคุณวุฒิติดกันถึง 2 สมัย

เธอยังได้รับผิดชอบคดีสำคัญและมีผลงานโดดเด่นเรื่อยมา เช่น คดีเพชรซาอุฯ คดีฆ่าเจ้าหน้าที่การทูตซาอุฯ สัญญาเกี่ยวกับพลังงาน สัญญาเกี่ยวกับการพัฒนาพื้นที่เชิงพาณิชย์ สัญญาร่วมลงทุน และ สัญญาการจัดหาวัคซีนและยารักษาโรคระบาดโควิด-19 ซึ่งนางสาวนารีและคณะทำงานได้ใช้เวลาสองวันเท่านั้นในการตรวจสอบร่างสัญญาซื้อวัคซีนโมเดอร์นา

เธอยังเป็นหนึ่งในคณาจารย์พิเศษให้กับคณะนิติศาสตร์ จุฬาลงกรณ์มหาวิทยาลัย โดยรับผิดชอบในการบรรยายวิชาสัญญาของรัฐ พร้อมกันกับ ศาสตราจารย์พิเศษ จุลสิงห์ วสันตสิงห์ อดีตอัยการสูงสุด ตั้งแต่ พ.ศ. 2553 พร้อมวิชาการเจรจาต่อรองและการร่างสัญญา ใน พ.ศ. 2563
วันที่ 30 พฤศจิกายน พ.ศ. 2565 เธอสั่งฟ้อง ธนาธร จึงรุ่งเรืองกิจ ปิยบุตร แสงกนกกุล พรรณิการ์ วานิช โดยกล่าวหาว่าทำผิดประมวลกฎหมายอาญามาตรา83 และมาตรา 116

ช่วงเวลา 1 ปีที่ น.ส.นารี ตัณฑเสถียร ดำรงตำแหน่งอัยการสูงสุด นับตั้งแต่วันที่ 1 ตุลาคม 2565 ถึง 30 กันยายน 2566 นั้น ได้ใช้เวลาส่วนใหญ่ในการเดินทางทั้งต่างประเทศและในประเทศ
โดยในช่วง 1 ปี วันทำงาน 240 วัน น.ส.นารี ใช้เวลาเดินทางไปแล้วเกินครึ่ง เท่าที่ตรวจสอบได้ มีการเดินทางไปต่างประเทศ 90 วัน เดินทางในประเทศ 42 วัน รวมเป็น 132 วัน
สำหรับ การเดินทางไปต่างประเทศ จำนวน 90 วันนั้น น.ส.นารี ในฐานะอัยการสูงสุดอนุมัติตัวเองให้เดินทางไปต่างประเทศทั้งทวีปเอเชีย, ยุโรป, อเมริกาเหนือ, ตะวันออกกลาง รวม 14 ทริป ประกอบไปด้วยประเทศออสเตรีย, ไต้หวัน, ลาว, แคนาดา, เกาหลีใต้, ทูร์เคีย หรือ ตุรกี, ญี่ปุ่น, สหรัฐฯ, รัสเซีย, จอร์แดน, ฟินแลนด์, รัสเซีย (รอบที่ 2)และอังกฤษ
โดยทริปที่ 13 ไปอังกฤษคือ วันที่ 22-29 กันยายน 2566 น.ส.นารี ก็ไม่ได้อยู่เมืองไทยแม้แต่ในวันสุดท้ายก่อนเกษียณอายุราชการ
นอกจากนี้หลังจาก น.ส.นารีพ้นตำแหน่งอัยการสูงสุดไปแล้วยังมี ทริปที่ 14 อีก คือ การเดินทางไปประเทศฝรั่งเศส ช่วงวันที่ 1-11 ตุลาคม 2566 โดยเป็นการเดินทางไปกับ สำนักงานพัฒนาเทคโนโลยีอวกาศ และภูมิสารสนเทศ (GISTDA) แต่ยังเดินทางไปในนามของอัยการสูงสุด สำนักงานอัยการสูงสุดอยู่

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2553 –  เหรียญจักรพรรดิมาลา (ร.จ.พ.)

อ้างอิง
-------

1. ↑  "นางสาวนารี ตัณฑเสถียร". *สถาบันอนุญาโตตุลาการ (THAC)*.[*ลิงก์เสีย*]
2. ↑
3. 1 2  matichon (2022-06-08). "มติเอกฉันท์! ที่ประชุม ก.อ. เห็นชอบ "นารี ตัณฑเสถียร" นั่งอัยการสูงสุดผู้หญิงคนแรกของประเทศ". *มติชนออนไลน์*.
4. ↑  matichon (2022-06-08). "มติเอกฉันท์! ที่ประชุม ก.อ. เห็นชอบ "นารี ตัณฑเสถียร" นั่งอัยการสูงสุดผู้หญิงคนแรกของประเทศ". *มติชนออนไลน์*.
5. ↑ . ""อัยการ" เผยปมสัญญาซื้อวัคซีน เร่งตรวจสัญญา "โมเดอร์นา" ผ่านแล้วสัญญาวัคซีน "ไฟเซอร์"". *pptvhd36.com*. `{{cite web}}`: แหล่งข้อมูลอื่นใน ``|last=`` (help)
6. ↑  matichon (2022-06-08). "มติเอกฉันท์! ที่ประชุม ก.อ. เห็นชอบ "นารี ตัณฑเสถียร" นั่งอัยการสูงสุดผู้หญิงคนแรกของประเทศ". *มติชนออนไลน์*.
7. ↑  "ศูนย์ "เพชรรัตน์" นิติทรัพยากร คณะนิติศาสตร์ จุฬาลงกรณ์มหาวิทยาลัย". *www.library.law.chula.ac.th*.[*ลิงก์เสีย*]
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๒, ๒ ธันวาคม ๒๕๕๔
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๓ ตอนที่ ๒๓ ข หน้า ๒๘, ๑๘ ธันวาคม ๒๕๔๙
10. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๓[*ลิงก์เสีย*], เล่ม ๑๒๘ ตอนที่ ๑๖ ข หน้า ๑๓๖, ๒๘ สิงหาคม ๒๕๕๔

| * ด
* ค
* ก
อัยการสูงสุดของไทย |
| --- |
| โกเมน ภัทรภิรมย์ • โอภาส อรุณินท์ • คณิต ณ นคร • สุชาติ ไตรประสิทธิ์ • วิเชียร วิริยะประสิทธิ์ • เรวัต ฉ่ำเฉลิม • คัมภีร์ แก้วเจริญ • พชร ยุติธรรมดำรง • ชัยเกษม นิติสิริ • จุลสิงห์ วสันตสิงห์ • อรรถพล ใหญ่สว่าง • ตระกูล วินิจนัยภาค • พงษ์นิวัฒน์ ยุทธภัณฑ์บริภาร • เข็มชัย ชุติวงศ์ • วงศ์สกุล กิตติพรหมวงศ์ • สิงห์ชัย ทนินซ้อน • นารี ตัณฑเสถียร • อำนาจ เจตน์เจริญรักษ์ |
| หมวดหมู่ |